CELEX: 42014X0618(01)
Language: el
Date: 2014-06-18 00:00:00
Title: Κανονισμός αριθ. 130 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα προειδοποίησης απόκλισης από τη λωρίδα κυκλοφορίας (σύστημα LDWS)

18.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/29
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html.
   Κανονισμός αριθ. 130 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα προειδοποίησης απόκλισης από τη λωρίδα κυκλοφορίας (σύστημα LDWS)
   Ημερομηνία έναρξης ισχύος: 9 Ιουλίου 2013
   ΠΕΡΙΕΧΟΜΕΝΑ
   ΚΑΝΟΝΙΣΜΟΣ
   
               1.
            
            Πεδίο εφαρμογής
            
         
               2.
            
            Ορισμοί
            
         
               3.
            
            Αίτηση για έγκριση
            
         
               4.
            
            Έγκριση
            
         
               5.
            
            Προδιαγραφές
            
         
               6.
            
            Διαδικασία δοκιμής
            
         
               7.
            
            Τροποποίηση τύπου οχήματος και επέκταση έγκρισης
            
         
               8.
            
            Συμμόρφωση της παραγωγής
            
         
               9.
            
            Κυρώσεις σε περίπτωση μη συμμόρφωσης της παραγωγής
            
         
               10.
            
            Οριστική παύση της παραγωγής
            
         
               11.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
            
         ΠΑΡΑΡΤΗΜΑΤΑ
   
               1.
            
            Κοινοποίηση
            
         
               2.
            
            Διατάξεις σημάτων έγκρισης
            
         
               3.
            
            Προσδιορισμός της ορατής διαγράμμισης λωρίδας κυκλοφορίας
            
         1.   ΠΕΔΙΟ ΕΦΑΡΜΟΓΗΣ
   Ο παρών κανονισμός εφαρμόζεται στο σύστημα προειδοποίησης απόκλισης από τη λωρίδα κυκλοφορίας των οχημάτων των κατηγοριών M2, N2, M3 και Ν3
       (1).
   2.   ΟΡΙΣΜΟΙ
   Για τους σκοπούς του παρόντος κανονισμού ισχύουν οι ακόλουθοι ορισμοί:
   2.1.   «έγκριση τύπου οχήματος» σημαίνει το σύνολο της διαδικασίας κατά την οποία συμβαλλόμενο μέρος της συμφωνίας πιστοποιεί ότι κάποιος τύπος οχήματος πληροί τις τεχνικές απαιτήσεις του παρόντος κανονισμού·
   2.2.   «τύπος οχήματος όσον αφορά το σύστημα προειδοποίησης απόκλισης από τη λωρίδα κυκλοφορίας» είναι η κατηγορία οχημάτων που δεν διαφέρουν ως προς ουσιώδη χαρακτηριστικά, όπως:
   
               α)
            
            
               η εμπορική επωνυμία ή το σήμα του κατασκευαστή·
            
         
               β)
            
            
               τα χαρακτηριστικά του οχήματος που επηρεάζουν σημαντικά την απόδοση του συστήματος προειδοποίησης απόκλισης από τη λωρίδα κυκλοφορίας·
            
         
               γ)
            
            
               ο τύπος και ο σχεδιασμός του συστήματος προειδοποίησης απόκλισης από τη λωρίδα κυκλοφορίας·
            
         2.3.   «σύστημα προειδοποίησης απόκλισης από τη λωρίδα κυκλοφορίας (σύστημα LDWS)» είναι το σύστημα που προειδοποιεί τον οδηγό όταν το όχημα αποκλίνει ακούσια από τη λωρίδα πορείας του·
   2.4.   «λωρίδα κυκλοφορίας» είναι μία από τις επιμήκεις λωρίδες στις οποίες διαιρείται το οδόστρωμα (όπως φαίνεται στο παράρτημα 3)·
   2.5.   «ορατή διαγράμμιση λωρίδας κυκλοφορίας» είναι διαγραμμίσεις σκόπιμα αποτυπωμένες στο όριο της λωρίδας κυκλοφορίας οι οποίες είναι άμεσα ορατές από τον οδηγό κατά την οδήγηση (π.χ. που δεν καλύπτονται από χιόνι κ.λπ.)·
   2.6.   «ρυθμός απόκλισης» είναι η ταχύτητα προσέγγισης του οχήματος υπόψη σε ορθή γωνία με την ορατή διαγράμμιση της λωρίδας κυκλοφορίας στο σημείο μετάδοσης της προειδοποίησης·
   2.7.   «κοινός χώρος» είναι ένας χώρος στον οποίο μπορούν να απεικονίζονται δύο ή περισσότερες ενημερωτικές λειτουργίες (π.χ. σύμβολα) αλλά όχι ταυτόχρονα.
   3.   ΑΙΤΗΣΗ ΓΙΑ ΕΓΚΡΙΣΗ
   3.1.   Η αίτηση για χορήγηση έγκρισης τύπου οχήματος όσον αφορά το σύστημα προειδοποίησης απόκλισης από τη λωρίδα κυκλοφορίας υποβάλλεται από τον κατασκευαστή του οχήματος ή τον δεόντως εξουσιοδοτημένο αντιπρόσωπό του.
   3.2.   Συνοδεύεται από τα αναφερόμενα κατωτέρω έγγραφα σε τρία αντίγραφα και περιλαμβάνει τα ακόλουθα στοιχεία:
   
               3.2.1.
            
            
               Περιγραφή του τύπου του οχήματος ως προς τα σημεία τα αναφερόμενα στην παράγραφο 5 κατωτέρω, συνοδευόμενη από σχέδια με διαστάσεις και από την τεκμηρίωση, όπως αναφέρεται στις παραγράφους 6.2.3.2 και 6.2.3.3 κατωτέρω. Πρέπει να αναφέρονται οι αριθμοί και/ή τα σύμβολα που χαρακτηρίζουν τον τύπο του οχήματος.
            
         3.3.   Στην τεχνική υπηρεσία που είναι αρμόδια για τη διενέργεια των δοκιμών έγκρισης διατίθεται όχημα αντιπροσωπευτικό του προς έγκριση τύπου οχήματος.
   4.   ΕΓΚΡΙΣΗ
   4.1.   Εάν ο τύπος οχήματος για τον οποίο υποβάλλεται αίτηση χορήγησης έγκρισης βάσει του παρόντος κανονισμού πληροί τις απαιτήσεις της παραγράφου 5 κατωτέρω, χορηγείται έγκριση για τον συγκεκριμένο τύπο οχήματος.
   4.2.   Για κάθε τύπο οχήματος που εγκρίνεται δίδεται αριθμός έγκρισης· τα πρώτα δύο ψηφία του δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες επήλθαν στον κανονισμό κατά το χρόνο έκδοσης της έγκρισης (00 για τον κανονισμό στην παρούσα μορφή του). Το ίδιο συμβαλλόμενο μέρος δεν μπορεί να αποδώσει τον ίδιο αριθμό στον ίδιο τύπο οχήματος που είναι εφοδιασμένο με άλλο τύπο συστήματος προειδοποίησης απόκλισης από τη λωρίδα κυκλοφορίας, ή σε άλλο τύπο οχήματος.
   4.3.   Στα μέρη της συμφωνίας τα οποία εφαρμόζουν τον παρόντα κανονισμό διαβιβάζεται ειδοποίηση σχετικά με την έγκριση ή την επέκταση ή την άρνηση χορήγησης ή την ανάκληση έγκρισης με βάση τον παρόντα κανονισμό μέσω εντύπου σύμφωνου με το υπόδειγμα του παραρτήματος I και με φωτογραφίες και/ή σχέδια που κατατέθηκαν από τον αιτούντα σε μέγεθος που δεν υπερβαίνει το Α4 (210 × 297 mm), ή διπλωμένα στο μέγεθος αυτό, και υπό κατάλληλη κλίμακα.
   4.4.   Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης ανταποκρινόμενο στο πρωτότυπο που περιγράφεται το παράρτημα 2, αποτελούμενο από:
   
               4.4.1.
            
            
               Κύκλο περιβάλλοντα το γράμμα «Ε», ακολουθούμενο από τον διακριτικό αριθμό του κράτους που χορήγησε την έγκριση (2)·
            
         
               4.4.2.
            
            
               Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης, δεξιά του κύκλου που περιγράφεται στην παράγραφο 4.4.1 ανωτέρω.
            
         4.5.   Εάν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, το σύμβολο που ορίζεται στην παράγραφο 4.4.1 ανωτέρω δεν χρειάζεται να επαναλαμβάνεται· στην περίπτωση αυτή οι αριθμοί του κανονισμού και της έγκρισης καθώς και τα επιπλέον σύμβολα τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.1 ανωτέρω.
   4.6.   Το σήμα έγκρισης είναι ευανάγνωστο και ανεξίτηλο.
   4.7.   Το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος.
   5.   ΠΡΟΔΙΑΓΡΑΦΕΣ
   5.1.   Γενικά
   5.1.1.   Κάθε όχημα που είναι εξοπλισμένο με σύστημα LDWS σύμφωνο με τον ορισμό της παραγράφου 2.3 ανωτέρω πρέπει να πληροί τις απαιτήσεις που καθορίζονται στις παραγράφους 5.1 έως 5.5 του παρόντος κανονισμού.
   5.1.2.   Η αποτελεσματικότητα του συστήματος LDWS δεν επηρεάζεται αρνητικά από μαγνητικά ή ηλεκτρικά πεδία. Προς τον σκοπό αυτό διαπιστώνεται η συμμόρφωση προς τον κανονισμό αριθ. 10, σειρά 03 των τροποποιήσεων του κανονισμού.
   5.2.   Απαιτήσεις επιδόσεων
   5.2.1.   Οποτεδήποτε είναι ενεργό το σύστημα, όπως ορίζεται στην παράγραφο 5.2.3 κατωτέρω, το LDWS προειδοποιεί τον οδηγό εάν το όχημα διασχίσει μια ορατή διαγράμμιση της λωρίδας κυκλοφορίας στην οποία κινείται, σε οδό που συνδυάζει ευθέα και καμπύλα τμήματα και έχει εσωτερική διαγράμμιση λωρίδας κυκλοφορίας με ελάχιστη ακτίνα 250 μέτρων, όταν δεν έχει υπάρξει βάσιμος λόγος για να γίνει αυτό. Συγκεκριμένα:
   5.2.1.1.   Μεταδίδει στον οδηγό την προειδοποίηση που ορίζεται στην παράγραφο 5.4.1 κατωτέρω όταν υποβάλλεται σε δοκιμή σύμφωνα με τις διατάξεις της παραγράφου 6.5 κατωτέρω (δοκιμή απόκλισης από τη λωρίδα κυκλοφορίας) και με τις διαγραμμίσεις της λωρίδας κυκλοφορίας όπως ορίζονται στην παράγραφο 6.2.3 κατωτέρω.
   5.2.1.2.   Η προειδοποίηση που αναφέρεται στην παράγραφο 5.2.1 ανωτέρω μπορεί να μην ενεργοποιηθεί, όταν υπάρχει ενέργεια από μέρους του οδηγού η οποία καταδεικνύει την πρόθεσή του να αποκλίνει από τη λωρίδα κυκλοφορίας.
   5.2.2.   Το σύστημα μεταδίδει επίσης στον οδηγό την προειδοποίηση που ορίζεται στην παράγραφο 5.4.2 κατωτέρω, όταν υποβάλλεται σε δοκιμή σύμφωνα με τις διατάξεις του σημείου 6.6 κατωτέρω (δοκιμή ανίχνευσης αστοχίας). Το σήμα είναι συνεχές.
   5.2.3.   Το σύστημα LDWS είναι ενεργό όταν το όχημα κινείται με ταχύτητα άνω των 60 km/h, εκτός εάν απενεργοποιηθεί χειροκίνητα σύμφωνα με την παράγραφο 5.3 κατωτέρω,
   5.3.   Εάν ένα όχημα είναι εφοδιασμένο με διάταξη απενεργοποίησης της λειτουργίας LDWS, ισχύουν οι εξής προϋποθέσεις κατά περίπτωση:
   
               5.3.1.
            
            
               Η λειτουργία LDWS αποκαθίσταται αυτόματα με το ξεκίνημα κάθε νέου κύκλου ανάφλεξης «on» (εκκίνησης).
            
         
               5.3.2.
            
            
               Ένα συνεχές οπτικό προειδοποιητικό σήμα ενημερώνει τον οδηγό ότι η λειτουργία LDWS έχει επανενεργοποιηθεί. Για τον σκοπό αυτό μπορεί να χρησιμοποιηθεί το κίτρινο προειδοποιητικό σήμα που ορίζεται στην παράγραφο 5.4.2 κατωτέρω.
            
         5.4.   Προειδοποιητική ένδειξη
   5.4.1.   Η προειδοποίηση απόκλισης από τη λωρίδα κυκλοφορίας που αναφέρεται στην παράγραφο 5.2.1 ανωτέρω είναι ευδιάκριτη για τον οδηγό και μεταδίδεται:
   
               α)
            
            
               μέσω δύο τουλάχιστον προειδοποιητικών μέσων, επιλεγόμενων ανάμεσα σε οπτικά, ακουστικά και απτικά μέσα· ή
            
         
               β)
            
            
               μέσω ενός προειδοποιητικού μέσου, επιλεγόμενου μεταξύ απτικού και ακουστικού μέσου, με χωρική ένδειξη σχετικά με την κατεύθυνση της ακούσιας απόκλισης του οχήματος.
            
         5.4.1.1.   Όταν χρησιμοποιείται οπτικό σήμα για την προειδοποίηση απόκλισης από τη λωρίδα κυκλοφορίας, αυτό μπορεί να χρησιμοποιεί το σήμα προειδοποίησης αστοχίας όπως ορίζεται στην παράγραφο 5.4.2 κατωτέρω, το οποίο θα αναβοσβήνει.
   5.4.2.   Η προειδοποίηση αστοχίας που αναφέρεται στην παράγραφο 5.2.2 είναι ένα κίτρινο οπτικό προειδοποιητικό σήμα.
   5.4.3.   Τα οπτικά προειδοποιητικά σήματα της λειτουργίας LDWS ενεργοποιούνται είτε όταν ο διακόπτης ανάφλεξης (μίζα) γυρίζει στη θέση «on» (λειτουργία) είτε όταν ο διακόπτης ανάφλεξης (μίζα) βρίσκεται σε θέση ενδιάμεση των «on» (λειτουργία) και «start» (εκκίνηση) η οποία έχει καθοριστεί από τον κατασκευαστή ως θέση ελέγχου [ενεργοποίηση συστήματος (power-on)]. Η απαίτηση αυτή δεν ισχύει για τα προειδοποιητικά σήματα που εμφανίζονται σε κοινό χώρο.
   5.4.4.   Τα οπτικά προειδοποιητικά σήματα πρέπει να είναι ορατά και κατά τη διάρκεια της ημέρας. Η ικανοποιητική κατάσταση των σημάτων πρέπει να είναι δυνατόν να ελεγχθεί εύκολα από τη θέση του οδηγού.
   5.4.5.   Όταν μεταδίδεται στον οδηγό οπτικό προειδοποιητικό σήμα που δείχνει ότι το σύστημα LDWS είναι προσωρινά μη διαθέσιμο, παραδείγματος χάρη λόγω θυελλωδών καιρικών συνθηκών, το σήμα είναι συνεχές. Για τον σκοπό αυτό μπορεί να χρησιμοποιηθεί το κίτρινο προειδοποιητικό σήμα που ορίζεται στην παράγραφο 5.4.2 ανωτέρω.
   5.5.   Διατάξεις για τον περιοδικό τεχνικό έλεγχο
   5.5.1.   Στο πλαίσιο περιοδικής τεχνικής επιθεώρησης είναι δυνατόν να επαληθεύεται η καλή λειτουργική κατάσταση του LDWS μέσω οπτικής παρατήρησης της κατάστασης του προειδοποιητικού σήματος αστοχίας, έπειτα από «power-ON» (ενεργοποίηση) (off —το σύστημα είναι εντάξει, on— το σύστημα παρουσιάζει αστοχία).
   Όταν το προειδοποιητικό σήμα αστοχίας βρίσκεται σε κοινό χώρο, πρέπει να διαπιστωθεί μέσω παρατήρησης ότι λειτουργεί ο κοινός χώρος προτού γίνει ο έλεγχος του προειδοποιητικού σήματος αστοχίας.
   5.5.2.   Κατά τη στιγμή της έγκρισης τύπου, πρέπει να περιγράφονται εμπιστευτικά τα μέσα για την προστασία από απλή, μη εξουσιοδοτημένη τροποποίηση της λειτουργίας του προειδοποιητικού σήματος βλάβης που επέλεξε ο κατασκευαστής.
   Εναλλακτικά, η εν λόγω προδιαγραφή προστασίας πληρούται όταν υπάρχει ένα δευτερεύον μέσο ελέγχου της ορθής λειτουργίας του LDWS.
   6.   ΔΙΑΔΙΚΑΣΙΑ ΔΟΚΙΜΗΣ
   6.1.   Ο κατασκευαστής παρέχει συνοπτικό πακέτο με υλικό τεκμηρίωσης το οποίο παρέχει πρόσβαση στον βασικό σχεδιασμό του συστήματος και, κατά περίπτωση, στα μέσα με τα οποία αυτό συνδέεται με τα άλλα συστήματα του οχήματος. Εξηγείται η λειτουργία του συστήματος, και η τεκμηρίωση περιγράφει τον τρόπο ελέγχου της λειτουργικής κατάστασης του συστήματος, το κατά πόσον υπάρχει επίδραση σε άλλα συστήματα του οχήματος, καθώς και η μέθοδος που χρησιμοποιείται (οι μέθοδοι που χρησιμοποιούνται) για τον καθορισμό των καταστάσεων που οδηγούν στην εμφάνιση του προειδοποιητικού σήματος αστοχίας.
   6.2.   Συνθήκες δοκιμής
   6.2.1.   Η δοκιμή εκτελείται σε επίπεδη, ξηρή επιφάνεια από άσφαλτο ή σκυρόδεμα.
   6.2.2.   Η θερμοκρασία περιβάλλοντος κυμαίνεται μεταξύ 0 °C και 45 °C.
   6.2.3.   Ορατές διαγραμμίσεις λωρίδας κυκλοφορίας
   6.2.3.1.   Οι ορατές διαγραμμίσεις λωρίδας κυκλοφορίας στις δοκιμές προειδοποίησης απόκλισης από τη λωρίδα κυκλοφορίας της παραγράφου 6.5 κατωτέρω είναι από εκείνες των συμβαλλόμενων μερών που προσδιορίζονται στο παράρτημα 3 του παρόντος κανονισμού, είναι σε καλή κατάσταση και είναι κατασκευασμένες από υλικό που συμμορφώνεται με το πρότυπο για τις ορατές διαγραμμίσεις λωρίδας κυκλοφορίας του εν λόγω συμβαλλόμενου μέρους. Καταγράφεται το σχέδιο των ορατών διαγραμμίσεων λωρίδας κυκλοφορίας.
   6.2.3.2.   Ο κατασκευαστής του οχήματος αποδεικνύει, μέσω της τεκμηρίωσης, τη συμμόρφωση με όλες τις άλλες διαγραμμίσεις λωρίδας κυκλοφορίας που προσδιορίζονται στο παράρτημα 3 του παρόντος κανονισμού. Οποιαδήποτε τέτοια τεκμηρίωση προσαρτάται στην έκθεση δοκιμής.
   6.2.3.3.   Στην περίπτωση που ο τύπος οχήματος μπορεί να εξοπλιστεί με παραλλαγές του συστήματος LDWS με περιφερειακού χαρακτήρα προσαρμογές, ο κατασκευαστής αποδεικνύει μέσω της τεκμηρίωσης ότι πληρούνται οι απαιτήσεις του παρόντος κανονισμού σε όλες τις παραλλαγές.
   6.2.4.   Η δοκιμή εκτελείται υπό συνθήκες ορατότητας που επιτρέπουν την ασφαλή οδήγηση στην απαιτούμενη ταχύτητα δοκιμής.
   6.3.   Συνθήκες οχήματος
   6.3.1.   Βάρος δοκιμής
   Το όχημα μπορεί να υποβληθεί σε δοκιμή σε οποιαδήποτε κατάσταση φόρτωσης, εφόσον η κατανομή της μάζας μεταξύ των αξόνων είναι αυτή που δηλώνεται από τον κατασκευαστή του οχήματος, χωρίς να υπερβαίνει οποιαδήποτε από τη μέγιστη επιτρεπόμενη μάζα για κάθε άξονα. Απαγορεύεται οποιαδήποτε τροποποίηση μετά την έναρξη της διαδικασίας δοκιμών. Ο κατασκευαστής του οχήματος αποδεικνύει, μέσω της τεκμηρίωσης, ότι το σύστημα λειτουργεί υπό όλες τις καταστάσεις φόρτωσης.
   6.3.2.   Το όχημα υποβάλλεται σε δοκιμή με τις πιέσεις ελαστικών επισώτρων που συστήνει ο κατασκευαστής του οχήματος.
   6.3.3.   Στην περίπτωση που το σύστημα LDWS είναι εφοδιασμένο με κατώφλι προειδοποίησης που προσαρμόζεται από τον οδηγό, η δοκιμή που ορίζεται στην παράγραφο 6.5 κατωτέρω εκτελείται με το κατώφλι προειδοποίησης ρυθμισμένο στη μέγιστη τιμή της απόκλισης από τη λωρίδα κυκλοφορίας. Απαγορεύεται οποιαδήποτε τροποποίηση μετά την έναρξη της διαδικασίας δοκιμών.
   6.4.   Δοκιμή επαλήθευσης οπτικού προειδοποιητικού σήματος
   Με το όχημα ακινητοποιημένο, ελέγχεται αν το/τα οπτικό/-ά προειδοποιητικό/-ά σήμα/-τα συμμορφώνεται/-ονται με τις απαιτήσεις της παραγράφου 5.4.3 ανωτέρω.
   6.5.   Δοκιμή προειδοποίησης απόκλισης από τη λωρίδα κυκλοφορίας
   6.5.1.   Το όχημα κινείται με ταχύτητα 65 km/h +/– 3 km/h στο κέντρο της λωρίδας κυκλοφορίας δοκιμής με ομαλό τρόπο έτσι ώστε η συμπεριφορά του οχήματος να είναι σταθερή.
   Διατηρώντας την οριζόμενη ταχύτητα, το όχημα αποκλίνει απαλά είτε προς τα αριστερά είτε προς τα δεξιά, με ρυθμό απόκλισης που κυμαίνεται μεταξύ 0,1 και 0,8 m/s, έτσι ώστε να διασχίσει τη διαγράμμιση της λωρίδας κυκλοφορίας. Η δοκιμή επαναλαμβάνεται με διαφορετικό ρυθμό απόκλισης που κυμαίνεται μεταξύ 0,1 και 0,8 m/s.
   Οι ως άνω δοκιμές επαναλαμβάνονται με απόκλιση προς την αντίθετη κατεύθυνση.
   6.5.2.   Το LDWS μεταδίδει την προειδοποιητική ένδειξη απόκλισης από τη λωρίδα κυκλοφορίας που αναφέρεται στην παράγραφο 5.4.1 ανωτέρω, το αργότερο όταν η εξωτερική πλευρά του ελαστικού επισώτρου του πρόσθιου τροχού του οχήματος που είναι πλησιέστερος προς τις διαγραμμίσεις της λωρίδας κυκλοφορίας περάσει ένα όριο ευρισκόμενο 0,3 μέτρα πέραν του εξωτερικού άκρου της ορατής διαγράμμισης της λωρίδας κυκλοφορίας προς την οποία αποκλίνει το όχημα.
   6.6.   Δοκιμή ανίχνευσης αστοχίας
   6.6.1.   Προσομείωση αστοχίας στο LDWS, παραδείγματος χάρη, με την αποσύνδεση της πηγής τροφοδοσίας προς οποιοδήποτε στοιχείο του LDWS ή με την αποσύνδεση οποιασδήποτε ηλεκτρικής σύνδεσης μεταξύ στοιχείων του LDWS. Οι ηλεκτρικές συνδέσεις για το προειδοποιητικό σήμα αστοχίας της παραγράφου 5.4.2 ανωτέρω και ο έλεγχος απενεργοποίησης του συστήματος LDWS της παραγράφου 5.3 ανωτέρω είναι αποσυνδεδεμένα όταν προσομοιώνεται αστοχία στο σύστημα LDWS.
   6.6.2.   Το προειδοποιητικό σήμα αστοχίας που αναφέρεται στην παράγραφο 5.4.2 ανωτέρω ενεργοποιείται και παραμένει ενεργοποιημένο ενόσω κινείται το όχημα και επανενεργοποιείται έπειτα από επόμενο κύκλο ανάφλεξης «off» — ανάφλεξης «on» για όσο διάστημα υφίσταται η προκληθείσα αστοχία.
   6.7.   Δοκιμή απενεργοποίησης
   6.7.1.   Εάν το όχημα είναι εφοδιασμένο με διάταξη απενεργοποίησης του συστήματος LDWS, γυρίστε το διακόπτη ανάφλεξης (μίζα) στη θέση «on» και απενεργοποιήστε το σύστημα LDWS. Το προειδοποιητικό σήμα που αναφέρεται στην παράγραφο 5.3.2 ανωτέρω ενεργοποιείται. Γυρίστε το διακόπτη ανάφλεξης (μίζα) στη θέση «off». Γυρίστε και πάλι το διακόπτη ανάφλεξης (μίζα) στη θέση «on» (λειτουργία) και βεβαιωθείτε ότι απενεργοποιήθηκε το προειδοποιητικό σήμα που είχε ενεργοποιηθεί προηγουμένως, πράγμα που δείχνει ότι το σύστημα LDWS έχει αποκατασταθεί όπως ορίζεται στην παράγραφο 5.3.1 ανωτέρω. Εάν το σύστημα ανάφλεξης ενεργοποιείται με «κλειδί», η ως άνω απαίτηση ικανοποιείται χωρίς να αφαιρεθεί το κλειδί.
   7.   ΤΡΟΠΟΠΟΙΗΣΗ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΕΓΚΡΙΣΗΣ
   7.1.   Κάθε τροποποίηση του τύπου οχήματος, όπως αυτός ορίζεται στην παράγραφο 2.2 του παρόντος κανονισμού, γνωστοποιείται στη διοικητική υπηρεσία η οποία χορήγησε την έγκριση τύπου του οχήματος. Η αρχή έγκρισης τύπου δύναται τότε:
   
               7.1.1.
            
            
               να θεωρήσει ότι οι τροποποιήσεις που επήλθαν δεν έχουν δυσμενή επίπτωση στους όρους της χορήγησης της έγκρισης και χορηγεί την επέκταση της έγκρισης·
            
         
               7.1.2.
            
            
               να θεωρήσει ότι οι τροποποιήσεις που επήλθαν επηρεάζουν τους όρους χορήγησης της έγκρισης και απαιτεί περαιτέρω δοκιμές ή συμπληρωματικούς ελέγχους πριν από τη χορήγηση επέκτασης της έγκρισης.
            
         7.2.   Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 4.3 ανωτέρω.
   7.3.   Η αρχή έγκρισης τύπου ενημερώνει τα υπόλοιπα συμβαλλόμενα μέρη σχετικά με την επέκταση μέσω του εντύπου κοινοποίησης το οποίο περιέχεται στο παράρτημα 1 του παρόντα κανονισμού. Παρέχει σε κάθε επέκταση αριθμό σειράς, ονομαζόμενο «αριθμός επέκτασης».
   8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   8.1.   Οι διαδικασίες που αφορούν τη συμμόρφωση της παραγωγής είναι σύμφωνες προς τις γενικές διατάξεις που καθορίζονται στο άρθρο 2 και το προσάρτημα 2 της συμφωνίας (E/ECE/324-E/ECE/TRANS/505/Αναθ. 2) και πληρούν τις ακόλουθες απαιτήσεις:
   8.2.   όχημα που έχει εγκριθεί με βάση τον παρόντα κανονισμό κατασκευάζεται έτσι ώστε να συμφωνεί προς τον εγκεκριμένο τύπο με πλήρωση των απαιτήσεων της παραγράφου 5 ανωτέρω·
   8.3.   η αρχή έγκρισης τύπου η οποία χορήγησε την έγκριση μπορεί οποτεδήποτε να επαληθεύει τη συμμόρφωση των μεθόδων ελέγχου που εφαρμόζονται για κάθε μονάδα παραγωγής. Η συνήθης συχνότητα των επιθεωρήσεων αυτών είναι μια φορά ανά διετία.
   9.   ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
   9.1.   Η έγκριση που χορηγείται σε έναν τύπο οχήματος, σύμφωνα με τον παρόντα κανονισμό, μπορεί να ανακληθεί, εάν δεν ικανοποιούνται οι απαιτήσεις που καθορίζονται στην παράγραφο 8 ανωτέρω.
   9.2.   Εάν κάποιο συμβαλλόμενο μέρος ανακαλέσει έγκριση που έχει προηγουμένως χορηγήσει, ενημερώνει πάραυτα τα υπόλοιπα συμβαλλόμενα μέρη που εφαρμόζουν τον παρόντα κανονισμό με αποστολή προς αυτά εντύπου κοινοποίησης σύμφωνου με το υπόδειγμα του παραρτήματος 1 του παρόντα κανονισμού.
   10.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Εάν ο κάτοχος της έγκρισης διακόψει τελείως την παραγωγή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή έγκρισης τύπου η οποία χορήγησε την έγκριση, η οποία με τη σειρά της ενημερώνει πάραυτα τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο προς το υπόδειγμα του παραρτήματος I του παρόντα κανονισμού.
   11.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών των αρμόδιων για τη διεξαγωγή δοκιμών έγκρισης και των αρχών έγκρισης τύπου οι οποίες χορηγούν εγκρίσεις και προς τις οποίες πρέπει να αποστέλλονται τα έντυπα που πιστοποιούν την έγκριση ή την επέκταση ή την άρνηση χορήγησης ή την ανάκληση έγκρισης.
   
      (1)  Όπως ορίζεται στο τμήμα 2 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/wp.29/78/rev.2, παράγραφος 2) —www.unece.org/trans/main/wp29/wp29wgs/wp29gen/wp29resolutions.html
   
      (2)  Οι διακριτικοί αριθμοί των συμβαλλόμενων στη συμφωνία του 1958 μερών παρατίθενται στο παράρτημα 3 της ενοποιημένης απόφασης για την κατασκευή οχημάτων (R.E.3), έγγραφο ECE/TRANS/WP.29/78/Αναθ.2/Τροποπ.3 — www.unece.org/trans/main/wp29/wp29wgs/wp29gen/wp29resolutions.html
   
      ΠΑΡΑΡΤΗΜΑ 1
      
         
   
   
      ΠΑΡΑΡΤΗΜΑ 2
      ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
      (βλέπε παραγράφους 4.4 έως 4.4.2 του παρόντος κανονισμού)
      
         
      Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στο Βέλγιο (E 6) όσον αφορά το σύστημα LDWS σύμφωνα με τον κανονισμό αριθ. 130. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 130 στην αρχική μορφή του.
   
   
      ΠΑΡΑΡΤΗΜΑ 3
      ΠΡΟΣΔΙΟΡΙΣΜΟΣ ΤΗΣ ΟΡΑΤΗΣ ΔΙΑΓΡΑΜΜΙΣΗΣ ΛΩΡΙΔΑΣ ΚΥΚΛΟΦΟΡΙΑΣ
      
                  1.
               
               
                  Για την εκτέλεση των διαδικασιών δοκιμής που αναφέρονται στις παραγράφους 6.2.3 και 6.5 του παρόντος κανονισμού, το πλάτος της λωρίδας κυκλοφορίας δοκιμής υπερβαίνει τα 3,5 m.
               
            
                  2.
               
               
                  Οι ορατές διαγραμμίσεις λωρίδας κυκλοφορίας που ορίζονται στον πίνακα 1 κατωτέρω θεωρείται ότι είναι λευκές, εκτός αν ορίζεται διαφορετικά στο παρόν παράρτημα.
               
            
                  3.
               
               
                  Πίνακας των ορισμένων ορατών διαγραμμίσεων λωρίδας κυκλοφορίας που χρησιμοποιούνται για δοκιμή έγκρισης σύμφωνα με τις παραγράφους 6.2.3 και 6.5 του παρόντος κανονισμού.
               
            
         Πίνακας 1
      
      
                  Μοντέλο
               
               
                  Χώρα
               
               
                  Εύρος
               
            
                  Διαγράμμιση λωρίδας κυκλοφορίας αριστερού άκρου
               
               
                  Κεντρική γραμμή
               
               
                  Διαγράμμιση λωρίδας κυκλοφορίας δεξιού άκρου
               
               
                  Διαγράμμιση λωρίδας κυκλοφορίας αριστερού άκρου
               
               
                  Κεντρική γραμμή
               
               
                  Διαγράμμιση λωρίδας κυκλοφορίας δεξιού άκρου
               
            
                  Πλάτος λωρίδας κυκλοφορίας Πλάτος λωρίδας κυκλοφορίας
               
               
                  Καθορισμός του πλάτους της λωρίδας κυκλοφορίας για τον σκοπό του παρόντος κανονισμού
               
               
                   
               
            
                  
                     
               
               
                  ΚΑΝΑΔΑΣ
               
               
                  
                     
               
            
                  
                     
                  Κεντρικές γραμμές (άξονες) κίτρινες, γραμμές δεξιού άκρου λευκές, γραμμή αριστερού άκρου κίτρινη
               
               
                  ΚΑΝΑΔΑΣ
                  Ροή κίνησης σε αντίθετες κατευθύνσεις
               
               
                  
                     
               
            
                  
                     
                  Κεντρικές γραμμές (άξονες) κίτρινες, γραμμές δεξιού άκρου λευκές, γραμμή αριστερού άκρου κίτρινη
               
               
                  ΚΑΝΑΔΑΣ
                  Ροή κίνησης στην ίδια κατεύθυνση
               
               
                  
                     
               
            
                  
                     
                  Κεντρικές γραμμές (άξονες) κίτρινες, γραμμές δεξιού άκρου λευκές, γραμμή αριστερού άκρου κίτρινη
               
               
                  ΚΑΝΑΔΑΣ
                  Ροή κίνησης σε αντίθετες κατευθύνσεις με απαγόρευση αλλαγής λωρίδας κυκλοφορίας
               
               
                  
                     
               
            
                  
                     
                  Κεντρικές γραμμές (άξονες) κίτρινες, γραμμές δεξιού άκρου λευκές, γραμμή αριστερού άκρου κίτρινη
               
               
                  ΚΑΝΑΔΑΣ
                  Ροή κίνησης σε αντίθετες κατευθύνσεις με αλλαγή λωρίδας κυκλοφορίας που επιτρέπεται από μόνο μία λωρίδα
               
               
                  
                     
               
            
                  
                     
                  Κεντρικές γραμμές (άξονες) λευκές
               
               
                  ΚΑΝΑΔΑΣ
                  Γραμμές συνέχισης σε περιοχές συγχώνευσης και απόκλισης λωρίδων κυκλοφορίας
               
               
                  
                     
               
            
                  
                     
                  Λευκές γραμμές
               
               
                  ΚΑΝΑΔΑΣ
                  Κατευθυντήριες γραμμές
               
               
                  
                     
               
            
                  
                     
               
               
                  ΔΑΝΙΑ
               
               
                  
                     
               
            
                  
                     
               
               
                  ΦΙΝΛΑΝΔΙΑ
               
               
                  
                     
               
            
                  
                     
               
               
                  ΓΑΛΛΙΑ
                  Αυτοκινητόδρομος (1)
                  
               
               
                  
                     
               
            
                  
                     
               
               
                  ΓΑΛΛΙΑ
                  Αυτοκινητόδρομοι (4 λωρίδες ή 2 × 2 λωρίδες)
               
               
                  
                     
               
            
                  
                     
               
               
                  ΓΑΛΛΙΑ
                  (άλλες οδοί)
               
               
                  
                     
               
            
                  
                     
               
               
                  ΓΕΡΜΑΝΙΑ
                  Δευτερεύουσα οδός
               
               
                  
                     
               
            
                  
                     
               
               
                  ΓΕΡΜΑΝΙΑ
                  Αυτοκινητόδρομος
               
               
                  
                     
               
            
                  
                     
               
               
                  ΕΛΛΑΔΑ
               
               
                  
                     
               
            
                  
                     
               
               
                  ΙΤΑΛΙΑ
                  Δευτερεύουσα και τοπική οδός
               
               
                  
                     
               
            
                  
                     
               
               
                  ΙΤΑΛΙΑ
                  Αυτοκινητόδρομος
               
               
                  
                     
               
            
                  
                     
               
               
                  ΙΤΑΛΙΑ
                  Κύρια οδός
               
               
                  
                     
               
            
                  
                     
               
               
                  ΙΡΛΑΝΔΙΑ
               
               
                  
                     
               
            
                  
                     
               
               
                  ΙΑΠΩΝΙΑ
               
               
                  
                     
               
            
                  
                     
               
               
                  ΚΑΤΩ ΧΩΡΕΣ
               
               
                  
                     
               
            
                  
                     
               
               
                  ΝΟΡΒΗΓΙΑ
               
               
                  
                     
               
            
                  
                     
               
               
                  ΠΟΡΤΟΓΑΛΙΑ
               
               
                  
                     
               
            
                  
                     
               
               
                  ΡΩΣΙΚΗ ΟΜΟΣΠΟΝΔΙΑ
                  Περισσότερες από μία λωρίδες κυκλοφορίας ανά κατεύθυνση
                  (Βασική παραλλαγή)
               
               
                  
                     
               
            
                  
                     
               
               
                  ΡΩΣΙΚΗ ΟΜΟΣΠΟΝΔΙΑ
                  Περισσότερες από μία λωρίδες κυκλοφορίας ανά κατεύθυνση
                  (Παραλλαγή 1 με λωρίδα για αναστροφή κίνησης)
               
               
                  
                     
               
            
                  
                     
               
               
                  ΡΩΣΙΚΗ ΟΜΟΣΠΟΝΔΙΑ
                  Περισσότερες από μία λωρίδες κυκλοφορίας ανά κατεύθυνση
                  (Παραλλαγή 2 με λωρίδα για αναστροφή κίνησης)
               
               
                  
                     
               
            
                  
                     
               
               
                  ΡΩΣΙΚΗ ΟΜΟΣΠΟΝΔΙΑ
                  Μία λωρίδα κυκλοφορίας ανά κατεύθυνση
                  (Παραλλαγή 1)
               
               
                  
                     
               
            
                  
                     
               
               
                  ΡΩΣΙΚΗ ΟΜΟΣΠΟΝΔΙΑ
                  Μία λωρίδα κυκλοφορίας ανά κατεύθυνση
                  (Παραλλαγή 2)
               
               
                  
                     
               
            
                  
                     
               
               
                  ΙΣΠΑΝΙΑ
               
               
                  
                     
               
            
                  
                     
               
               
                  ΣΟΥΗΔΙΑ
               
               
                  
                     
               
            
                  
                     
               
               
                  ΕΛΒΕΤΙΑ
               
               
                  
                     
               
            
                  
                     
               
               
                  ΗΝΩΜΕΝΟ ΒΑΣΙΛΕΙΟ
                  Αυτοκινητόδρομος (1)
                  
               
               
                  
                     
               
            
                  
                     
               
               
                  ΗΝΩΜΕΝΟ ΒΑΣΙΛΕΙΟ
                  Οδός διπλού οδοστρώματος
               
               
                  
                     
               
            
                  
                     
               
               
                  ΗΝΩΜΕΝΟ ΒΑΣΙΛΕΙΟ
                  Οδός μονού οδοστρώματος (όριο ταχύτητας > 40 mph)
               
               
                  
                     
               
            
            
         (1)  Εκτός ορισμένων ζωνών (π.χ.: κλάδοι εισόδου-εξόδου, λωρίδα για βραδυκίνητα οχήματα …).
      (*)   Σημείωση:
      
      Για όριο ταχύτητας έως 60 km/h:
      
                   
               
               
                  a = 1…3 m· b = 3…9 m· a:b = 1:3·
               
            
                   
               
               
                  c = 3…6 m· d = 1…2 m· c:d = 3:1·
               
            
                   
               
               
                  e = 1 m· f = 2 m· e:f = 1:2
               
            Για όριο ταχύτητας άνω των 60 km/h:
      
                   
               
               
                  a = 3…4 m· b = 9…12 m· a:b = 1:3·
               
            
                   
               
               
                  c = 6…9 m· d = 2…3 m· c:d = 3:1·
               
            
                   
               
               
                  e = 2 m· f = 4 m· e:f = 1:2